b'\n_START_ARTICLE_\nAksioma\n_START_SECTION_\nAksioma\n_START_PARAGRAPH_\nZavod za sodobne umetnosti Aksioma je neprofitna kulturna ustanova iz Ljubljane, aktivna tako v slovenskem kot v mednarodnem prostoru, ki se zanima predvsem za projekte, ki uporabljajo nove tehnologije za raziskovanje in obravnavanje struktur sodobne dru\xc5\xbebe. Osredoto\xc4\x8da se na umetni\xc5\xa1ko produkcijo, ki raziskuje dru\xc5\xbebena, politi\xc4\x8dna, estetska in eti\xc4\x8dna vpra\xc5\xa1anja.\n_START_SECTION_\nZavod\n_START_PARAGRAPH_\nOd leta 2002 je Aksioma producirala, koproducirala, promovirala in distribuirala \xc5\xa1tevilna umetni\xc5\xa1ka dela s podro\xc4\x8dij intermedijske, uprizoritvene, likovne in glasbene umetnosti. Dejavnosti v tem \xc4\x8dasu so vklju\xc4\x8dujevale skupinske in samostojne razstave, performanse, instalacije in dogodke tako v galerijskem kot v javnem prostoru, projekte spletne umetnosti, videe, predavanja, predstavitve projektov, okrogle mize ter izdajo knjig, CD in DVD plo\xc5\xa1\xc4\x8d ter katalogov.\n_START_SECTION_\nGalerija - projektni prostor\n_START_PARAGRAPH_\nOd leta 2011 Zavod Aksioma upravlja Projektni prostor Aksioma. Razstavljeni projekti raziskujejo \xc5\xa1ir\xc5\xa1a dru\xc5\xbebena vpa\xc5\xa1anja povezana z uporabo interneta, ra\xc4\x8dunalni\xc5\xa1ke oziroma spletne in druge medijske pokrajine ter z vidiki bio-tehnolo\xc5\xa1kih raziskav. Predstavljeni avtorji in avtorice izhajajo tako iz slovenskega kot mednarodnega prostora.\n_START_SECTION_\nEkipa\n_START_PARAGRAPH_\nJanez Jan\xc5\xa1a (pred preimovanjem l. 2007, Davide Grassi) - Umetni\xc5\xa1ki vodja. Marcela Okreti\xc4\x8d - Producentka. Sonja Grdina - Izvr\xc5\xa1na producentka. Hana Ostan O\xc5\xbebolt - Odnosi z javnostmi. Valter Udovi\xc4\x8di\xc4\x87 - Tehni\xc4\x8dni vodja.'